b'\n_START_ARTICLE_\nIscador\n_START_PARAGRAPH_\nIscador je blagovna znamka zdravila za zdravljenje raka farmac ijskega podjetja Weleda, pripravljeno iz ekstrakta razli\xc4\x8dnih vrst bele omele. Zdravilo se uporablja predvsem v antropozofski medicini. Uporablja se v obliki injekcij. Ena od glavnih nalog Iscadorja je, da spodbuja dele imunskega sistema, ki lahko upo\xc4\x8dasnijo rast rakavih celic. Iz tega razloga se pogosto uporablja v povezavi z obi\xc4\x8dajnim konvencionalnim zdravljenjem, kot so kirur\xc5\xa1ka ostranitev tumorja, kemoterapija in obsevanje. Na svetu obstaja 1400 vrst omele, vendar se za zdravljenje raka uporablja samo bela omela - Viscum Album. Bela omela je zimzelena grmi\xc4\x8dasta zajedalka, ki raste na vejah listnatega drevja (hrast, jablana) v Evropi in Aziji. Raste tudi v Ameriki in v Koreji, vendar se obi\xc4\x8dajno uporablja le evropska vrsta. Za izdelavo teh zdravil rastlinskega izvora se uporabljajo listi, vejice in jagode.\n_START_SECTION_\nZa\xc4\x8detki\n_START_PARAGRAPH_\nRudolf Steiner je bil avstrijski naravoslovec in filozof, ki je ustanovil dru\xc5\xbebo za raziskave raka. Skupaj z Ito Wegman je ustanovil Atropozofsko medicino[]. Leta 1917 je predlagal ekstrakt bele omele za zdravljenje raka in leta 1920 ga je Ita Wegman vklju\xc4\x8dila v dejansko zdravljenje. Ta neagresiven na\xc4\x8din zdravljenja rakavih obolenj je v Nem\xc4\x8diji in nekaterih drugih dr\xc5\xbeavah \xc5\xbee uradno priznan, v ZDA je v procesu klini\xc4\x8dnih presku\xc5\xa1anj, v Sloveniji ta na\xc4\x8din zdravljenja \xc5\xa1e ni sprejet.\n_START_SECTION_\nIzdelava\n_START_PARAGRAPH_\nIscador pripravijo s fermentacijo vodnih ekstraktov bele omele z bakterijo Lactobacillus plantarum. Izdelek nato zme\xc5\xa1ajo in s filtriranjem odstranijo bakterije pred standardizacijo in pakiranjem v ampule za injiciranje. Na trgu so razli\xc4\x8dna pripravljena zdravila. Nekaterim dodajajo tudi kovine ali umetne lektine.\n_START_SECTION_\nFarmacevtska oblika\n_START_PARAGRAPH_\nEkstrakti v ampulah\n_START_SECTION_\nDelovanje in zdravljenje\n_START_PARAGRAPH_\nEkstrakti bele omele, ki jih v tumorje in telesne votline dovajajo z infuzijo, u\xc4\x8dinkujejo podobno kot kemoterapija. Snovi iz omele v nizkih odmerkih spodbujajo in spro\xc5\xbeijo veri\xc5\xbene reakcije imunskega sistema, ki so usmerjene proti tumorskim celicam. Hkrati bela omela okrepi odporno mo\xc4\x8d, \xc5\xa1\xc4\x8diti pred oku\xc5\xbebami, bla\xc5\xbei tumorsko pogojene bole\xc4\x8dine in stranske u\xc4\x8dinke agresivnega zdravljenja. Na splo\xc5\xa1no izbolj\xc5\xa1a \xc5\xbeivljenjsko kakovost bolnika, njegove po\xc4\x8dutje, apetit, aktivnost in tudi spanje. Tipi\xc4\x8den potek zdravljenja lahko traja ve\xc4\x8d mesecev ali let. Odmerki se postopoma pove\xc4\x8dujejo in prilagajajo glede na bolnikovo splo\xc5\xa1no stanje, spol, starost in vrsto raka. Iscador se obi\xc4\x8dajno injicira subkutano ali uporabi peroralno/preko sluzi/ pri tumorjih v mo\xc5\xbeganih in hrbtenja\xc4\x8di. Citotoksi\xc4\x8dno delujejo glikoproteini (lektini in viskotoksini), njihovo specifi\xc4\x8dno zgradbo pa vzdr\xc5\xbeujejo alkaloidi.\n_START_SECTION_\nMo\xc5\xbeni stranski u\xc4\x8dinki\n_START_PARAGRAPH_\npovi\xc5\xa1ana temperatura,gastrointestinalni simptomi (slabost, bruhanje, slaba prebava, bole\xc4\x8dine v trebuhu in driska), vpliv na kardiovaskularni sistem (bole\xc4\x8dine v prsih, po\xc4\x8dasno bitje srca-bradikardija), te\xc5\xbeave s krvnim tlakom (hipertenzija ali hipotenzija), ob prevelikih odmerkih povzro\xc4\x8dajo kr\xc4\x8de, komo in smrt.'